نوقاڤۆک
نوقاڤۆک، پێ به‌قوونه‌، (به‌ فارسی: کشیم )، (به‌ لاتین Grebe)، (به‌ عه‌ره‌بی: غطاسيات) باڵنده‌ی تایبه‌تی ئاون، له‌ قوڵاواندا ورده‌ماسی، شه‌یتانۆکه‌، کرم و دانه‌وێڵه‌ی ناو ئاو ده‌خۆن. پێ به‌په‌رده‌ نین، کلکیان زۆر کورته‌، نێر و مێیان یه‌ک ڕه‌نگه‌، که‌متر هه‌ڵده‌فڕن. بۆ خۆراک یان له‌ کاتی مه‌ترسیدا خۆ له‌ ئاودا نوقم ده‌که‌ن. «بینه‌»یان زۆر درێژه‌. به‌ پێچه‌وانه‌ی باڵنده‌کانی تر لاقیان زۆر بۆ لای پاشه‌وه‌ جووه‌ و هه‌ر بۆیه‌ش ئه‌م ناوه‌یان به‌سه‌ردا بڕاوه‌«پێ به‌ قوونه‌».له‌ ناو گیا و گوڵی ئاوان هێلانه‌ سازده‌که‌ن.

جۆره‌کان
نوقاڤۆک ٢٠ جۆری هه‌یه‌، ٥ جۆری باویان بریتییه‌ له‌:

نوقاڤۆک
نوقاڤۆکی سه‌ر به‌کڵاوه‌
 نوقاڤۆکی شاخدار
 نوقاڤۆکی گه‌ردن ڕه‌ش
نوقاڤۆکی گه‌ردن سوور

سه‌رچاوە 
فه‌رهه‌نگی باڵنده‌ - ئه‌حمه‌د به‌حری

مەلەکانی کوردستان